system
Răspunde în limba română, în stilul Wikipedia, cat mai corect gramatical.
user
Ce date importante ai despre Târgșor?
assistant
Târgșor, oraș situat pe drumul care lega în evul mediu reședința principală a Țării Românești de orașele Gherghița, Buzău și Brăila; astăzi, acest oraș a dispărut, pe locul său aflându-se satul Târgșoru Vechi, lângă Ploiești. Locuitorii acestui centru urban au întreținut strânse legături comerciale cu cei din Brașov, unde sunt pomeniți în documente. Decăderea orașului a început în secolului al XVII-lea, odată cu ridicarea Ploieștilor. La sfârșitul secolului al XVI-lea, aici trăia un important negustor, Mihai din Târgșor, tatăl viitorului domn, Antonie Vodă din Popești. Vechea biserică domnească din oraș a fost transformată de Antonie Vodă în mănăstire (Mănăstirea Târgșor, cunoscută mai mult sub numele de Mănăstirea Turnu); din construcția ridicată la 1670, astăzi se mai văd doar ruinele, cărora li se mai adaugă alte două ruine de biserici.

Importanța rezervației arheologice de la Târgșor i-a determinat pe istorici să o numească „mica Troie subcarpatică”.

Vezi și 
Orașe dispărute din România

Note

Bibliografie suplimentară 
 Tîrgșor: necropola din secolele III-IV e.n, Gheorghe Diaconu, Editura Academiei Republicii Populare Române, 1965
 I. Ionașcu, Mănăstirea Târgșor, un fost metoh al spitalului Pantelimon, cu 4 ilustrații, 72 pagini, București, Tipografia cărților bisericești, 1938

Legături externe 
 http://sate.maglina.ro/sat/551/
 Targsor, inchisoarea copiilor, 27 iulie 2012, Teodor Dănălache, CrestinOrtodox.ro

Orașe dispărute din România
Târguri din Țara Românească